Norddal

Norddal var en kommune  på indre Sunnmøre i Møre og Romsdal som ble slått sammen med Stordal til Fjord kommune 1. januar 2020. Den grenset i nordvest til Stordal, i nord og øst til Rauma, i sørøst til Skjåk, og i sør og vest til Stranda. I tillegg til det tidligere kommunesenteret Sylte i Valldal lå også bygdene Norddal (Dalsbygda), Eidsdal, Fjørå og Tafjord i kommunen.  
Kommunen var en av de store jordbrukskommunene på Sunnmøre. I den tidligere kommunen dyrkes det i tillegg til korn både jordbær og aprikoser. Jordbærene finner man igjen i kommunevåpenet. Bygda Tafjord spesielt, er kjent for mildt klima og vill og vakker natur.


== Navn ==
Norddal var tidligere en del av Dale skipreide som på det meste omfattet dagens Norddal, Stranda og Stordal kommuner. Den opprinnelig tingplassen i skipreidet var trolig gården Dale i Norddal (bygd). Fra 1600-tallet er «Norddal» brukt i de fleste offentlig dokumenter om sognet og prestegjeldet (Sunnylven med Geiranger ble fradelt i 1861), og om herredet. Opprinnelsen til navnet Norddal for hele området er likevel uklar. Bygdebokforfatteren Ivar Kleiva gjetter på at folk i Skjåk kan ha brukt navnet «Norddalene», men Furseth synes denne forklaringen ikke er tilfredsstillende.Hans Strøm skriver i Søndmørs beskrivelse (1766, s.246): 

«Det er vanskelig at sige, hvorfor dette Sogn egentlig kaldes Nordals Sogn, efterdi der hverken i Sognet eller Kaldet findes nogen Dal af saadant Navn. Rimeligt er det, at alle her i Sognet beliggende Dale tilforn have været indsluttede under eet Navn, og kaldte Nordalene, det er, de Nordlige Dale, til forskiel fra Dalene i Syndelven og Geranger som ligge længere hen mod Sønden; hvilken Gisning meget bestyrkes ved foranførte Opskrift eller Titel af hr. Claus Gaases Klage-Digt som mælder om Nordalens og Jørgenfjordens Sogner.»


== Tusenårssted ==
Norddal kommunes tusenårssted er Sylte, kommunesenteret i Valldal. Området har også mange  historiske minnesmerker.


== Elver, fjorder, fjell og vatn ==
Vikvatnet (regulert)
Zakariasdammen/Sakrisvatnet (regulert)
Norddalsfjorden og Tafjorden er en del av Storfjorden
Deler av Sunnylvsfjorden ligger også innenfor kommunens grenserNoen høye topper innenfor Norddal:

Puttegga 1999,2 m - den høyeste i kommunen og i fylket
Karitinden 1982 m
Tordsnose 1975 m
Høgstolen
Trollkyrkja
TorvløysaDeler av Reinheimen nasjonalpark og utfartsområdet Tafjordfjellene ligger innenfor kommunegrensen.


== Politikk ==


==== Kommunestyrevalget 2015 ====


== Kjente norddalinger ==

Marta Linge (1888–1980), bondekvinne, organisasjonskvinne, lokalpolitiker og skuespiller
Martin Linge (1894–1941), offiser, motstandsleder og skuespiller
Ivar Kleiva, (1903-1998), forfatter og folkeminnegransker
Marta Schumann (1919–94), forfatter
Almar Heggen (1933-2014), operasanger
Inger Aufles (f. 1941), langrennsløper (olympisk mester)
Erling Indreeide (f. 1945), lyriker
Marianne Heske.  (f. 1946), billedkunstner
Arne Ruset (f. 1950), lege og forfatter


== Referanser ==


== Eksterne lenker ==
Norddal kommune - offisiell nettside Arkivert 17. mai 2016 hos Wayback Machine.
Norddal - Allkunne, levande leksikon
Norddal - Store norske leksikon
Destinasjon Geirangerfjord – Trollstigen
Storfjordnytt – lokalavisa for oss på indre